Μαγνέντιος

Ο Μαγνέντιος (Flavius Magnus Magnentius, 303 – 10 Αυγούστου 353) ήταν σφετεριστής της Ρωμαϊκής Αυτοκρατορίας από το 350 έως το 353.

 Τα πρώτα χρόνια και σταδιοδρομία 
Γεννημένος στη Σαμαρόμπριβα (Αμιένη) της Γαλατίας, ο Μαγνέντιος ήταν διοικητής των μονάδων της αυτοκρατορικής φρουράς. Όταν αυξήθηκε η δυσαρέσκεια τού στρατού με τη συμπεριφορά του Ρωμαίου Αυτοκράτορα Κώνστα Α΄, ανακήρυξαν "αυτοκράτορα" τον Μαγνέντιο στις 18 Ιανουαρίου του 350. Ο Κώνστας Α΄ εγκαταλείφθηκε απ' όλους, εκτός από έναν μικρό αριθμό ακολούθων, και δολοφονήθηκε λίγο αργότερα από στρατιώτες του ιππικού κοντά στα Πυρηναία.

 Σφετεριστής 
Ο Μαγνέντιος επέτυχε γρήγορα την αφοσίωση των επαρχιών Βρετανίας, Γαλατίας και Ισπανίας στο πρόσωπό του. Ένας λόγος γι’ αυτό ήταν το γεγονός ότι υπήρξε πολύ πιο ανεκτικός έναντι τόσο των Χριστιανών, όσο και των ΠΕθνικών. Έλεγξε επίσης τις επαρχίες της Ιταλίας και της Αφρικής, μέσω της εκλογής ανθρώπων της εμπιστοσύνης του στα κορυφαία αξιώματα. Όμως, η σύντομη ανταρσία του Νεπωτιανού που ήταν μέλος της Δυναστείας του Κωνσταντίνου, απέδειξε στον Μαγνέντιο ότι η νομιμότητά του ήταν αμφιλεγόμενη στα μάτια των μελών της δυναστείας. Ο αυτοαποκαλούμενος ηγέτης προσπάθησε να ενισχύσει τον έλεγχο των πρώην επαρχιών του Κώνστα, κινούμενος προς το Δούναβη. Εν τω μεταξύ, ο Βετράνιος, που ήταν διοικητής της στρατιάς της Παννονίας, είχε επίσης ανακηρυχθεί από τον στρατό «Αύγουστος» στη Μούρσα, την 1η ΜαρτίουΖώσιμος, ii.60. Η στάση αυτή είχε τη στήριξη της δυναστείας, καθώς η Κωνσταντίνα (κόρη του Κωνσταντίνου Α΄) και ο Κωνστάντιος Β΄ τον αναγνώρισαν, στέλνοντάς του το αυτοκρατορικό στέμμα.

 Η πτώση 
Ο Κωνστάντιος Β΄ άφησε τα μέτωπα κατά των Συρίων και των Περσών και στράφηκε δυτικά. Παρά τις προσπάθειες τού Μαγνέντιου να προσεταιριστεί τον Βετράνιο, ο έμπειρος στρατηγός πλησίασε τη στρατιά του Κωνστάντιου Β΄ και απεμπόλησε το στέμμα. Ο Μαγνέντιος διόρισε Καίσαρα τον Μάγνο Δεκέντιο (πιθανώς αδελφό ή γιό του) και συγκέντρωσε όσες περισσότερες δυνάμεις μπορούσε. Συνάντησε τον Κωνστάντιο Β΄ στη Μάχη της ΜούρσαςΖώσιμος, ii.64 το 351. Την ημέρα των εχθροπραξιών, ο Μαγνέντιος ηγήθηκε των στρατιωτών του, ενώ ο Κωνστάντιος Β΄ προτίμησε να προσευχηθεί για την έκβαση της σύρραξης σε κοντινή εκκλησία. Παρά τον ηρωισμό του Μαγνέντιου, ο ίδιος ηττήθηκε και αναγκάστηκε να επιστρέψει πίσω στη Γαλατία.

Ως αποτέλεσμα της έκβασης της μάχης, η Ιταλία αποτίναξε τη φρουρά του, και επανενώθηκε με τον νόμιμο Κωνστάντιο Β΄. Ο Μαγνέντιος έκανε την τελευταία του επίθεση το 353 στη Μάχη του Όρους Σέλευκος, και όταν έχασε, αυτοκτόνησε με το σπαθί τουΖώσιμος, ii.66. Ο Κωνστάντιος Β΄ διέταξε αμέσως έρευνα, για να αποκαλύψει τους υποστηρικτές τού νεκρού πλέον Μαγνέντιου. Ένας εκ των πριμικηρίων που ανέλαβαν την υπόθεση αυτή, ήταν ο διάσημος για τη σκληρότητά του Παύλος Κατένα.

 Παραπομπές και σημειώσεις 

 Πηγές 
 Cameron, Averil, and Peter Garnsey ed., The Cambridge Ancient History, Vol XIII, Cambridge University Press, 1988. (αγγλικά)
 (αγγλικά)
Εκ των Εκκλησιαστικών Ιστοριών Φιλοστοργίου Επιτομή from The Tertullian Project (αγγλικά)

 Εξωτερικοί σύνδεσμοι 


Κατηγορία:Ρωμαίοι αυτοκράτορες